L'area apprime avenìe colonizzate cchiù de 3.000 anne fa. Duranne 'a dinastia Han, Hanyang addevenìe 'nu puerte assaije trafficate. Jndr'à 'u III sechele avenèrene costruite mure pe proteggere Hanyang (206) e Wuchang (223). Le fatte ca signarene 'a fondazione de Wuhan. Jndr'à 'u 223 avenìe costruite 'a Pagoda d'a gru gialle (黄鹤楼) sus a 'na sponde d'u Fiume Azzurre. Cui Hao, 'nu poete celebbrate duranne 'a dinastia Tang, visitò 'a costruzione jndr'à prima metà de l'VIII sechele; 'u poeme sue facìe 'a costruzione 'a cchiù celebrate jndr'à cina meridionale. 'A cetate addevenìe pe 'nu sbuenne de timbe famose cumme cendre pe le arte (specialmende pa poesie) e pe le studie indellettuale. Sotte a 'u guverne mongole (Dinastia Yuan), Wuchang avenìe promosse 'mbrà le quattre cetate cenise pu commerce.